Държавен вестник, бр. 71, 2010 г., стр. 45

БРОЙ  71	
Д Ъ Р Ж А В Е Н  В Е С Т Н И К 	
СТР.  45  
за прилагане. Правилникът за прилагане 
може да определи дали и при какви условия 
служител на такова юридическо лице може 
да представлява и други юридически лица, 
които са с местожителство в дадена догова­
ряща страна и имат икономически връзки с 
първото юридическо лице.
(4) Правилникът за прилагане може да съ­
държа специални разпоредби относно общото 
представителство на съвместно действащи 
страни.
Член 134
Представителство пред Европейското патент­
но ведомство
(1) Представителството на физически и 
юридически лица може да се поема в про­
изводства съгласно тази конвенция само от 
професионални представители, чиито имена 
са вписани в специален списък, поддържан за 
тази цел от Европейското патентно ведомство.
(2) Всяко физическо лице, което:
(а) е гражданин на договаряща страна,
(б) има седалище или е назначено на работа 
в дадена договаряща страна, и
(в) е издържало европейския изпит за ква­
лификация, може да бъде вписано в списъка 
на професионалните представители.
(3) В срок една година от датата, на коя­
то присъединяването на дадена страна към 
тази конвенция влиза в сила, вписване в този 
списък може да поиска и всяко физическо 
лице, което:
(а) е гражданин на договаряща страна,
(б) има седалище или е назначено на ра­
бота в присъединилата се към конвенцията 
страна, и
(в) има право да представлява физически 
и юридически лица в областта на патентите 
пред централното ведомство по индустриал­
на собственост на тази страна; когато това 
право не е свързано с изискване за специална 
професионална квалификация, лицето трябва 
да е действало постоянно като представител 
в тази страна в течение на поне пет години.
(4) Вписването се извършва въз основа на 
молба, придружена от удостоверение, в което 
се посочва, че условията съгласно алинеи 2 
и 3 са изпълнени.
(5) Лицата, чиито имена са вписани в спи­
съка на професионалните представители, имат 
право да предприемат действия във всички 
производства съгласно тази конвенция.
(6) За целите на своята дейност като про­
фесионален представител всяко лице, чието 
име е вписано в списъка съгласно алинея 1, 
има право да установи седалище във всяка 
договаряща страна, в която могат да се про­
веждат производствата, установени съгласно 
тази конвенция, като се вземе под внимание 
Протоколът за централизацията, приложен 
към конвенцията. В отделни случаи органите 
в дадена страна могат да откажат това право 
само на основание правни разпоредби, приети с 
цел да се защитят общественият ред, сигурност 
и законност. Преди да се предприеме такава 
мярка, тя трябва да бъде съгласувана с Пре­
зидента на Европейското патентно ведомство.
(7) Президентът на Европейското патентно 
ведомство може да направи изключение от:
(а) изискването съгласно алинеи 2(a) или 
3(a) при специални обстоятелства;
(б) изискването съгласно алинея 3(в), 
второ изречение, ако заявителят представи 
доказателство, че е придобил необходимата 
квалификация по друг начин.
(8) Представителство в производствата 
съгласно тази конвенция може да се поеме 
на същото основание както от професионален 
представител, и от всеки адвокат, оторизиран 
да практикува в една от договарящите страни 
и със седалище в нея, доколкото той има право 
да действа в тази страна като професионален 
представител в областта на патентите. Алинея 
6 се прилага със съответните промени.
Член 134а
Институт на професионалните представители 
пред Европейското патентно ведомство
(1) Административният съвет е компетентен 
да приема и да променя разпоредби относно:
(а) Института на професионалните предста­
вители пред Европейското патентно ведомство, 
наричан по-нататък „Институтът“;
(б) квалификацията и подготовката на 
дадено лице, необходими за допускането му 
до европейския изпит за квалификация, и 
провеждането на този изпит;
(в) дисциплинарния контрол, упражняван 
от Института или от Европейското патентно 
ведомство по отношение на професионалните 
представители;
(г) задължението на професионалния пред­
ставител за спазване на поверителност и 
привилегията му да не разкрива по време на 
производството пред Европейското патентно 
ведомство поверителни сведения, разменени 
между него и клиента му или някое друго лице.
(2) Всяко лице, което е вписано в списъка 
на професионалните представители съгласно 
член 134, алинея 1, е член на Института.
ЧАСТ VІІІ
В Л И Я Н И Е  В Ъ Р Х У  Н А Ц И О Н А Л ­
Н О Т О  З А К О Н О Д А Т Е Л С Т В О
Г л а в а  І
ТРАНСФОРМАЦИЯ В НАЦИОНАЛНА 
ПАТЕНТНА ЗАЯВКА
Член 135
Молба за трансформация
(1) Централното ведомство по индустриална 
собственост на посочена договаряща страна 
прилага по молба на заявителя или прите­
жателя на европейски патент процедурата за 
издаване на национален патент при следните 
обстоятелства: